Държавен вестник, бр. 38, 2010 г., стр. 7

БРОЙ  38	
Д Ъ Р Ж А В Е Н  В Е С Т Н И К 	
СТР.  7  
(2) Арбитражният съвет към НАОА се със­
тавя за всеки разглеждан спор и се състои от 
четирима членове и председател.
(3) Засегнатата страна, висшето училище 
или научната организация, Министерството на 
образованието, младежта и науката и НАОА 
избират по един арбитър, а избраните арбитри 
избират председател. При избор на Арбитражен 
съвет всяка една от страните представя по един 
резервен член.
(4) Арбитри се избират от Националната 
листа по чл. 4, ал. 2. Задължително условие е 
те да не са участвали в съответната процедура 
в друго качество.
(5) За председател на Арбитражния съвет 
се избира юрист с най-малко 10-годишен юри­
дически стаж, включен в Националната листа.
Чл. 33. (1) Производството пред Арбитражния 
съвет започва по жалба на засегнатата страна, 
подадена чрез висшето училище или научната 
организация в 14-дневен срок от нейното уве­
домяване.
(2) Право да подадат жалба имат и други 
заинтересовани страни, които не участват в 
процедурата със самостоятелни права относно 
нейния предмет. Жалбата се подава в 14-дневен 
срок от узнаването, но не по-късно от един 
месец след обявлението на интернет страницата 
на висшето училище и научната организация 
за приключване на процедурата.
(3) В изключителни случаи при нарушаване 
на обществен интерес жалба може да подаде 
министърът на образованието, младежта и нау­
ката или председателят на НАОА в двумесечен 
срок от обявлението на интернет страницата 
за приключване на процедурата.
(4) Ректорът на висшето училище, съответно 
ръководителят на научната организация може 
сам да отмени постановеното решение, след като 
получи становище по жалбата от факултетния, 
съответно научния съвет. В противен случай 
той изпраща жалбата и цялата документация 
със свое становище до НАОА в 14-дневен срок 
от жалбата с препис и до Министерството на 
образованието, младежта и науката.
Чл. 34. (1) В едномесечен срок от получаване 
на документите по чл. 33 се избира състав на 
арбитри. Същите провеждат първо заседание в 
14-дневен срок след избора им, на което се раз­
глеждат жалбата, приложената документация, 
становището на висшето училище или научната 
организация и становището на Министерството 
на образованието, младежта и науката.
(2) Второ заседание се провежда по изклю­
чение при заявени искания за нови писмени 
доказателства, които по уважителни причини не 
са могли да се представят на първото заседание. 
Срокът за провеждане на второто заседание е 
до 14 дни след първото заседание.
(3) В 14-дневен срок след съответното засе­
дание се насрочва заключително заседание, на 
което се провежда гласуването, съобщават се 
мотивите на отделните арбитри и се обявява 
решението. Решението се приема с обикновено 
мнозинство.
(4) С решението на Арбитражния съвет 
може да се потвърди решението на висшето 
училище или научната организация или да се 
отмени, като се изпрати за нова процедура 
от друг състав на научното жури. Повторно­
то решение на висшите училища и научни 
организации не подлежи на обжалване пред 
Арбитражния съвет.
(5) Решенията на Арбитражния съвет по 
този закон не подлежат на съдебен контрол.
(6) За неуредените въпроси относно арби­
тражната процедура, включително админи­
стративно-техническата организация, такси, 
разноски и други, се прилага правилникът на 
Арбитражния съвет към НАОА.
Чл. 35. (1) Освобождава се от академична 
длъжност лице: 
1. когато бъде установено, че трудовете или 
значителни части от тях, въз основа на които 
е придобита научна степен или е заета акаде­
мична длъжност, са написани или създадени 
от другиго;
2. което е защитило дисертационен труд или 
е избрано на академична длъжност в процеду­
ра, в която член на жури или на факултетен/
научен съвет е дал становище, вследствие на 
извършено престъпление, установено с влязла 
в сила присъда;
3. което е получило отрицателна оценка при 
две последователни атестации. 
(2) В случаите по ал. 1, т. 1 и 2 се отнема 
и придобитата научна степен.
(3) Отнемането на научна степен и освобож­
даването от длъжност се извършва от ректора 
на висшето училище, съответно от ръководителя 
на научната организация, по предложение на 
факултетния/научния съвет.
(4) Министърът на образованието, младежта 
и науката или засегнатата страна има право да 
обжалва отнемането пред Арбитражния съвет в 
30-дневен срок. Той се произнася с окончателно 
решение в едномесечен срок. 
(5) Член на жури по смисъла на ал. 1, т. 2 
се заличава от Националната листа, като му 
се отнема научната степен и се освобождава 
от академична длъжност.
Чл. 36. (1) Освобождаването от академична 
длъжност по чл. 35, ал. 1, т. 1 и 2 и отнемането 
на научна степен по чл. 35, ал. 2 се отразяват 
при атестирането на висшето училище или 
научната организация, провели съответната 
процедура, както и при атестирането на члено­
вете на съответното жури, заемащи академични 
длъжности.